Мы зигугъу къэтшIыгъэхэм апкъ къикIэу тхыбзэкIэ литературабзэхэм яIэщт лъэпсэ диалектхэм якъыхэхын нэмыкI шъыпкъэу агъэпсын фаеу хъугъэ. Ар зэпхыгъэр революцием ыуж тхыбзэ зимыIэгъэ лъэпкъ цIыкIухэм социальнэ -экономикэ зэхъокIыныгъэшхоу зэшIуахыгъэм адакIоу тхыбзэри, литературабзэри зэдагъэпсын фаеу зырэхъугъэр ары. Ащ фэшI литературабзэм иуцуни, ихэхъоныгъи бзэшIэныгъэлэжьхэм къагъэнафэзэ ыпэкIэ лъагъэкIотагъ.